《蓟门春晓》
明代·潘梅

万里鸣驺入帝京，春风骀荡曙云平。祥光隐隐金为阙，佳气葱葱玉作城。

南海日浮龙舸远，西山天敞佛灯明。惟馀湛露深汪濊，嫩柳新蒲太有情。

作者简介：潘梅，字元夫，号罗阳梅。顺德人。明世宗嘉靖七年（一五二八）举人，卒业太学。官抚州通判、南京户部郎中。后归隐罗浮。清屈大均编《广东文选》卷六、清梁善长《广东诗粹》卷四、清温汝能《粤东诗海》卷二一等有传。